b"\n_START_ARTICLE_\nEsgl\xc3\xa9sia de Sant Lloren\xc3\xa7 de la Muga\n_START_SECTION_\nDescripci\xc3\xb3\n_START_PARAGRAPH_\nEdifici situat al centre del poble. \xc3\x89s un temple amb estructures rom\xc3\xa0niques de diverses \xc3\xa8poques i nombrosos afegits posteriors, per aquesta ra\xc3\xb3 presenta una planta ben poc usual: dues naus, creuer i tres absis. La coberta \xc3\xa9s de volta de can\xc3\xb3, de perfil semicircular i rematada per un transsepte on s'obren tres absis semicirculars allargassats. El bra\xc3\xa7 nord del transsepte fou substitu\xc3\xaft al segle XII, pel campanar. El campanar de planta quadrada i uns 15 metres d'al\xc3\xa7ada fou engrandit amb dos cossos en el segle XVIII. A la part baixa del campanar es va construir una nova absidiola i es va reconstruir el bra\xc3\xa7 nord del transsepte. A part del campanar de torre, al mur de ponent, on hi ha la porta de l'esgl\xc3\xa9sia, se situa un petit campanar d'espadanya._NEWLINE_A la banda sud la fa\xc3\xa7ana resta amagada per una casa que s'hi adossa. A la part visible, hi ha porta d'arc rebaixat i finestra, datable en els segles XVII-XVIII. Sobre la fa\xc3\xa7ana hi havia un campanar de cadireta, els seus arcs foren tapiats formant part de la fortificaci\xc3\xb3 que recorre tota l'esgl\xc3\xa9sia. L'aparell \xc3\xa9s de carreus poc escairats.\n_START_SECTION_\nHist\xc3\xb2ria\n_START_PARAGRAPH_\nApareix en els documents el segle XII, tot i que el nom del poble apareix l'any 972, quan ja devia existir. En els Rationes Decimarum del 1279 i 1280 \xc3\xa9s citada amb el nom de: ecclesia sancti Laurencii i ecclesia sancti Laurentii de Samuga. El segle XIV apareix com l'Ecclesia parrochialis sancti Laurentii de Samuga._NEWLINE_A finals del segle XVIII, durant la guerra gran, el temple fou saquejat i cremat. Tamb\xc3\xa9 va sofrir desperfectes en la darrera guerra civil."